Document ID: 32004R1017

UREDBA KOMISIJE (ES) št. 1017/2004
z dne 25. maja 2004
o določitvi nekaterih okvirnih količin in posameznih zgornjih mej za izdajo dovoljenj za uvoz banan v Skupnost v okviru tarifnih kvot A/B in C, za leto 2004
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 404/93 z dne 13. februarja 1993 o skupni ureditvi trga za banane (1), in zlasti člena 20,
ob upoštevanju naslednjega:
(1)
Člen 14(1) Uredbe Komisije (ES) št. 896/2001 z dne 7. maja 2001 o podrobnih pravilih za uporabo Uredbe Sveta (EGS) št. 404/93 o režimu za uvoz banan v Skupnost (2) predvideva možnost določitve okvirne količine, izražene v enakem odstotku razpoložljivih količin v okviru vsake tarifne kvote A, B, in C, opredeljene v členu 18(1) Uredbe (EGS) št. 404/93, določa za namene izdajanja uvoznih dovoljenj za prva tri četrtletja v letu.
(2)
Na podlagi podatkov po eni strani o količinah banan, ki so se leta 2003 tržile v Skupnosti, in zlasti o dejanskem uvozu, še posebno v tretjem četrtletju, po drugi strani pa o predvideni ponudbi in potrošnji na trgu Skupnosti v istem četrtletju leta 2004, je treba določiti okvirne količine za kvote A, B in C, ki zagotavljajo zadovoljivo dobavo v Skupnost kot celoto ter kontinuiteto trgovinskih tokov med proizvodnjo in tržnim sektorjem.
(3)
Na podlagi istih podatkov se v skladu s členom 14(2) Uredbe (ES) št. 896/2001 določi zgornja meja količin, za katere lahko posamezni dobavitelji vložijo zahtevke za dovoljenja za tretje četrtletje leta 2004.
(4)
Ob upoštevanju dejstva, da se morajo določbe te uredbe začeti uporabljati pred začetkom obdobja za vložitev zahtevkov za dovoljenje za tretje četrtletje leta 2004, začne ta uredba takoj veljati.
(5)
Ta uredba se nanaša na vzpostavitev dobaviteljev v Skupnosti, ki so ustanovljeni do 30. aprila 2004, ko je Uredba (ES) št. 838/2004 sprejela predhodne ukrepe za uvoz banan v Skupnost, za pristopne članice Estonijo, Ciper, Litvo, Poljsko, Madžarsko, Češko republiko, Slovaško, Slovenijo, Latvijo in Malto.
(6)
Ukrepi, predvideni s to uredbo, so v skladu z mnenjem Upravljalnega odbora za banane -
SPREJELA NASLEDNJO UREDBO:
Člen 1
Količina, navedena v členu 14(1) Uredbe (ES) št. 896/2001, ki se lahko odobri za tretje četrtletje za leto 2004, za izdajo dovoljenj za uvoz banan v okviru tarifnih kvot, določenih v členu 18(1) Uredbe (EGS) št. 404/93 je enaka:
-
23 % razpoložljivih količin za tradicionalne in netradicionalne dobavitelje vzpostavljenih v Skupnosti do 30 aprila 2004, v okviru tarifnih kvot A/B,
-
28 % razpoložljivih količin za tradicionalne in netradicionalne dobavitelje vzpostavljenih v Skupnosti do 30 aprila 2004, v okviru tarifne kvote C.
Člen 2
Največja količina, navedena v členu 14(2) Uredbe (ES) št. 896/2001, ki se lahko odobri za tretje četrtletje leta 2004, za izdajo dovoljenj za uvoz banan v okviru tarifnih kvot, določenih v členu 18(1) Uredbe (EGS) št. 404/93, je enaka:
a)
23 % referenčne količine, dodeljene v skladu s členoma 4 in 5 Uredbe (ES) št. 896/2001 za tradicionalne dobavitelje vzpostavljenih v Skupnosti do 30 aprila 2004, v okviru tarifnih kvot A/B;
b)
23 % referenčne količine, dodeljene in predložene v skladu s členom 9(3) Uredbe (ES) št. 896/2001 za netradicionalne dobavitelje vzpostavljenih v Skupnosti do 30 aprila 2004, v okviru tarifnih kvot A/B;
c)
28 % referenčne količine, dodeljene v skladu s členoma 4 in 5 Uredbe (ES) št. 896/2001 za tradicionalne dobavitelje vzpostavljenih v Skupnosti do 30. aprila 2004, v okviru tarifne kvote C;
(d)
28 % referenčne količine, dodeljene in predložene v skladu s členom 9(3) Uredbe (ES) št. 896/2001 za netradicionalne dobavitelje vzpostavljenih v Skupnosti do 30. aprila 2004, v okviru tarifne kvote C.
Člen 3
Ta uredba začne veljati na dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. maja 2004

Labels: 3
17
15